Kaja/1934/03/20/Soome president kaitseb Eesti head nime
Helsingi, 17. märtsil. Soome president Svinhufvud riiginõukogu ettepanekul ja Soome karistusseaduse art. 14 prg. 2 ja 5 põhjal otsustas anda käsu, et Helsingis ilmuva ajalehe "Ajan Suunta" peatoimetaja A. Somersalo kohtulikule vastutusele võetaks selles lehes 13. ja 16. märtsil ilmunud artiklite pärast, mis sisaldavad solvavaid väljendusi 
Soomega sõprussuhetes oleva maa riigipea kohta, nimelt Eesti riigivanema Konstantin Pätsi kohta. See korraldus on esimene omasarnane Soomes.

Soome karistusseaduse art. 14 prg. 2 lausub: Igaüht, kes on süüdi Soomega sõprussuhetes seisva maa riigipea auhaavamises, karistatakse vangistusega mitte alla kaht kuud ja mitte üle kolme aasta või trahvitakse vähemalt rahatrahviga.

Sama artikli prg. 5 määrab, et süüdistust niisuguse auhaavamise pärast võidakse tõsta ainult võõra riigi ettepanekul või Soome riigipresidendi käsul.

Kaja
1934